

[WWW.EKCHANION.GR](http://WWW.EKCHANION.GR) Χανιά 9-10-2025

**ΔΕΛΤΙΟ ΤΥΠΟΥ**

**Το Εργατικό Κέντρο Χανίων κηρύσσει απεργία την ημέρα ψήφισης του αντεργατικού νομοσχεδίου.**

Το Διοικητικό Συμβούλιο του Εργατικού Κέντρου Χανίων συνήλθε εκτάκτως χθες, Τρίτη 7 Οκτωβρίου, στις 7 μ.μ., σε συνεδρίαση *εκ περιφοράς* και αποφάσισε **ομόφωνα** την προκήρυξη **απεργίας την ημέρα ψήφισης του νομοσχεδίου** του Υπουργείου Εργασίας, που έχει κατατεθεί από την Υπουργό κ. Νίκη Κεραμέως.

Το εν λόγω νομοσχέδιο αποτελεί ακόμα ένα πλήγμα στα δικαιώματα των εργαζομένων, καθώς:

* θεσμοθετεί **13ωρη εργασία** στον ίδιο εργοδότη,
* διευρύνει τις  **υπερωρίες στην εκ περιτροπής απασχόληση,**
* **διαλύει** το δικαίωμα στην κανονική άδεια,
* επιτρέπει **προσλήψεις και απολύσεις-εξπρές**, υπονομεύοντας κάθε εργασιακή ασφάλεια.

Παρά τις **μαζικές κινητοποιήσεις και την απεργία της 1ης Οκτωβρίου**, όπου χιλιάδες εργαζόμενοι εξέφρασαν την οργή και την αγανάκτησή τους ενάντια στο νομοσχέδιο, η κυβέρνηση επιμένει να προωθεί μέτρα που οδηγούν σε ακόμα μεγαλύτερη εκμετάλλευση και εργασιακή ανασφάλεια.

Το Εργατικό Κέντρο Χανίων καλεί **όλους τους εργαζόμενους** να βρίσκονται σε **επαγρύπνηση**, να **ενωθούν στον αγώνα** και να **κατέβουν μαζικά στους δρόμους** την ημέρα ψήφισης του νομοσχεδίου, για να αποτρέψουμε την ψήφισή του και να μην επιτρέψουμε τη διάλυση των εργασιακών μας δικαιωμάτων.

**ΟΛΟΙ ΣΤΟΝ ΑΓΩΝΑ!!!**

**ΚΑΜΙΑ ΥΠΟΧΩΡΗΣΗ ΣΤΗΝ ΕΡΓΑΣΙΑΚΗ ΒΑΡΒΑΡΟΤΗΤΑ!!!**

**Εργατοϋπαλληλικό Κέντρο Νομού Χανίων**